**Projekat „Podrška Evropske unije konkurentnosti poljoprivrede i ruralnom razvoju u Bosni i Hercegovini“- EU4AGRI**

**Projekat „Podrška Evropske unije otpornosti u poljoprivrednom i prehrambenom sektoru u BiH“ - EU4AGRI-Recovery**

**Projekat „Odgovor na COVID 19“ – EU4BusinessRecovery**

**Smjernice za podnosioce prijava**

*Poziv potencijalnim korisnicima bespovratnih sredstava za mjeru podrške ublažavanju negativnog uticaja tržišnih poremećaja i klimatskih promjena u primarnoj poljoprivrednoj proizvodnji*

Decembar 2022. godine

**SADRŽAJ**

[Lista skraćenica 3](#_Toc121902161)

[1. INFORMACIJE O JAVNOM POZIVU 4](#_Toc121902162)

[1.1. Informacija o projektima uz čiju podršku se realizuje ovaj javni poziv 4](#_Toc121902163)

[1.2. Mjera podrške za ublažavanje negativnih posljedica uzrokovanih krizom u Ukrajini na sektoru poljoprivrede u BiH 4](#_Toc121902164)

[1.3. Zaštita podataka 5](#_Toc121902165)

[1.4. Ciljevi mjere podrške 5](#_Toc121902166)

[1.5. Očekivani rezultati mjere podrške 5](#_Toc121902167)

[2. PRAVILA JAVNOG POZIVA 6](#_Toc121902168)

[2.1. Kriteriji prihvatljivosti – opći kriteriji 6](#_Toc121902169)

[2.1.1. Prihvatljivi podnosioci prijava 6](#_Toc121902170)

[2.1.2. Prihvatljivi kooperanti 6](#_Toc121902171)

[2.1.3. Prihvatljiva prijava 7](#_Toc121902172)

[2.1.4. Neprihvatljivi podnosioci prijava 7](#_Toc121902173)

[2.1.5. Prihvatljivi poljoprivredni sektori 8](#_Toc121902174)

[2.1.6. Prihvatljiva geografska regija za projekte 8](#_Toc121902175)

[2.2. Zahtjevi za ispunjenje standarda 8](#_Toc121902176)

[2.3. Visina bespovratnih sredstava kroz mjeru podrške 8](#_Toc121902177)

[2.3.1. Ukupna raspoloživa sredstva 9](#_Toc121902178)

[2.3.2. Visina pojedinačnih iznosa za financiranje i udio sufinanciranja korisnika 9](#_Toc121902179)

[2.4. Pravila za korištenje bespovratnih sredstava 9](#_Toc121902180)

[2.4.1. Prihvatljive aktivnosti 9](#_Toc121902181)

[2.4.2. Prihvatljivi troškovi interventne mjere 9](#_Toc121902182)

[2.4.3. Neprihvatljive investicije i troškovi 11](#_Toc121902183)

[2.4.4. Sadržaj ponude 11](#_Toc121902184)

[*2.4.5.* Lista prihvatljivih zemalja porijekla kupljene robe 12](#_Toc121902185)

[2.4.6. Rokovi završetka predloženog projekta 12](#_Toc121902186)

[3. NAČIN PODNOŠENJA PRIJAVA I NJIHOVO OCJENJIVANJE 12](#_Toc121902187)

[3.1. Potrebna dokumentacija 12](#_Toc121902188)

[3.2. Način dostave prijave 13](#_Toc121902189)

[3.3. Krajnji rok za podnošenje prijave 14](#_Toc121902190)

[3.4. Dodatne informacije 14](#_Toc121902191)

[3.5. Informisanje potencijalnih podnosioca prijava o javnom pozivu 14](#_Toc121902192)

[4. BODOVANJE I ODABIR KORISNIKA BESPOVRATNIH SREDSTAVA 14](#_Toc121902193)

[4.1. Korak 1: Otvaranje pristiglih prijava, provjera administrativne usklađenosti i ispunjenosti općih i posebnih kriterija 15](#_Toc121902194)

[4.2. Korak 2: Bodovanje prijava 15](#_Toc121902195)

[4.3. Korak 3: Posjeta na terenu 16](#_Toc121902196)

[5. OBAVIJEST O REZULTATIMA POZIVA 17](#_Toc121902197)

[6. ODLUKA O DODJELI SREDSTAVA I POTPISIVANJE UGOVORA 17](#_Toc121902198)

[7. NAČIN ISPLATE SREDSTAVA 17](#_Toc121902199)

[8. PODRŠKA U TOKU REALIZACIJE INVESTICIJA 18](#_Toc121902200)

[9. IZVJEŠTAVANJE I PRAVDANJE TROŠKOVA 18](#_Toc121902201)

[10. KONTROLA REALIZACIJE INVESTICIJE I PRAĆENJE 18](#_Toc121902202)

[11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKATA 19](#_Toc121902203)

[12. IZMJENE I/ILI ISPRAVKE JAVNOG POZIVA 19](#_Toc121902204)

[PRILOZI 19](#_Toc121902205)

**Lista skraćenica**

|  |  |
| --- | --- |
| **BD** | Brčko Distrikt |
| **BiH** | Bosna i Hercegovina |
| **CIPS** | Sistem zaštite identiteta građana (engl. *Citizens Identity Protection System*) |
| **EU** | Evropska unija  |
| **EUR** | Euro |
| **EU4AGRI** | Podrška Evropske unije konkurentnosti poljoprivrede i ruralnom razvoju u Bosni i Hercegovini (engl. *European Union Support to Agriculture Competitiveness and Rural Development in Bosnia and Herzegovina*) |
| **EU4AGRI-Recovery** | Podrška Evropske unije oporavku i otpornosti poljoprivrede i ruralnom razvoju u Bosni i Hercegovini(engl. *European Union Support to COVID-19 Recovery and Resilience of Agriculture and Rural Development in Bosnia and Herzegovina*) |
| **EU4BusinessRecovery** |  Odgovor na COVID-19 (engl. *COVID-19 Investment Response*)  |
| **FBiH** | Federacija Bosne i Hercegovine |
| **GIZ** | Njemačko društvo za međunarodnu suradnju (njem. *Deutsche Gesellschaft für Internationale Zusammenarbeit)* |
| **ha** | hektar |
| **ILO** | Međunarodna organizacija rada (engl. *International Labour Organization*) |
| **JLS** | Jedinica lokalne samouprave |
| **KM** | Konvertibilna marka |
| **MMSP** | Mikro, mala i srednja preduzeća |
| **PDF** | Prijenosni format dokumenata (engl. *Portable Document Format*) |
| **PDV** | Porez na dodanu vrijednost |
| **PG** | Poljoprivredno gazdinstvo |
| **RPG** | Registar poljoprivrednih gazdinstava |
| **RS** | Republika Srpska |
| **UN** | Ujedinjene nacije (engl. *United Nations*) |
| **UNDP** | Razvojni program Ujedinjenih nacija (engl. *United Nations Development Programme*) |

1. **INFORMACIJE O JAVNOM POZIVU**

## Informacija o projektima uz čiju podršku se realizuje ovaj javni poziv

Javni poziv potencijalnim korisnicima bespovratnih sredstava za mjeru podrške investicijama u ublažavanju negativnog uticaja tržišnih poremećaja i klimatskih promjena na poljoprivredno-prehrambeni sektor će se realizovati uz podršku tri projekta (u daljnjem tekstu: Projekti):

1. „Podrška Evropske unije konkurentnosti poljoprivrede i ruralnom razvoju u BiH“ – EU4AGRI;
2. „Podrška Evropske unije otpornosti u poljoprivrednom i prehrambenom sektoru u BiH“ – EU4AGRI-Recovery;
3. “Odgovor na COVID-19“– EU4BusinessRecovery.

Projekti imaju za cilj da moderniziraju poljoprivredno-prehrambeni sektor i poboljšaju ruralnu ekonomiju povećavajući konkurentnost poljoprivredne proizvodnje, poslova i usluga, ublažavajući negativne ekonomske efekte pandemije COVID-19 na poljoprivredno-prehrambena preduzeća i operatere ruralnog turizma, te osiguravajući kontinuitet njihovog poslovanja.

Projekte provodi Razvojni program Ujedinjenih nacija (UNDP) u Bosni i Hercegovini (BiH) u partnerstvu sa Češkom razvojnom agencijom (za EU4AGRI i EU4AGRI-Recovery) i *Deutsche Gesellschaft für Internationale Zusammenarbeit* (GIZ) GmbH, Međunarodnom organizacijom rada (ILO) (za EU4BusinessRecovery). Sve Projekte finansira Evropska unija (EU).

**Ovaj javni poziv kao i smjernice za potencijalne podnosioce prijava**

**isključivo se odnose na mjeru podrške ublažavanju negativnih posljedica tržišnih poremećaja i klimatskih promjena na poljoprivredno prehrambeni sektor.**

## Mjera podrške za ublažavanje negativnih posljedica uzrokovanih krizom u Ukrajini na sektoru poljoprivrede u BiH

Prema posljednjim izvještajima UN-a glad je na globalnom nivou u porastu iz više razloga, uključujući klimatske promjene, pandemiju COVID-19, kao i lokalne sukobe. Nakon blokade luka i ograničenja izvoza iz Rusije i Ukrajine, zemlje koje su oslonjene na ova tržišta za snabdijevanje repromaterijalima i prehrambenim proizvodima posebno su pogođene. Rat u Ukrajini se već negativno odrazio na nivo proizvodnje u proljetnoj sjetvi 2022. godine, a očekuje se da će se negativan uticaj ponoviti i u jesenjoj sjetvi, što će rezultirati manjim sjetvenim površinama i posljedično tome lošijim izgledima za prehrambenu sigurnost stanovništva.

Rat u Ukrajini doveo je do daljnjeg povećanja cijena energenata, poljoprivrednih proizvoda i mineralnih đubriva, pogoršavajući nesigurnu ekonomsku situaciju u zemljama sa niskim i srednjim dohotkom, koje se još oporavljaju od posljedica pandemije COVID-19.

U Bosni i Hercegovini, ionako teška ekonomska situacija, uzrokovana pandemijom COVID-19 dodatno je pogoršana sukobom u Ukrajini i efektima ovog sukoba na globalnom nivou. Pored toga, postoje stalni negativni efekti klimatskih promjena (visoka temperatura i nedostatak padavina izazvali su ekstremnu sušu širom BIH prošlog ljeta), nedovoljna javna podrška poljoprivredno-prehrambenom sektoru i rast cijena (posebno goriva i mineralnih đubriva čija cijena je porasla za 150% u odnosu na petogodišnji prosjek, dok je cijena drugih repromaterijala porasla za 50-200%).

Kao odgovor na ove izazove, Projekti su pripremili interventnu mjeru podrške za ublažavanje gore navedenih negativnih uticaja u poljoprivredno-prehrambenom sektoru u BiH.

Interventna mjera podrške će biti realizirana kroz sljedeće oblike:

* Financijska podrška za nabavku mineralnih đubriva (NPK, KAN i UREA),
* Financijska podrška za nabavku sistema za navodnjavanje[[1]](#footnote-2),
* Finansijska podrška za zaštitu od mraza[[2]](#footnote-3).

## Zaštita podataka

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućnostima, slijedeći načela zakonitosti, pravičnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekata.

## Ciljevi mjere podrške

Ciljevi ove intervencije su:

* Doprinijeti ublažavanju negativnog uticaja poremećaja na tržištu repromaterijala tokom 2022. godine na poljoprivredno-prehrambeni sektor u BiH, nastalih kao posljedica pandemije COVID-19 i rata u Ukrajini;
* Doprinijeti ublažavanju negativnog uticaja klimatskih promjena na poljoprivredno-prehrambeni sektor u BiH;
* Optimizacija operativnih troškova, održavanje produktivnosti, likvidnosti i konkurentnosti poljoprivredno-prehrambenog sektora u BiH;
* Podrška stabilizaciji postojećih lanaca vrijednosti od primarne proizvodnje do prerade i plasmana proizvoda na tržište.

**NAPOMENA:** Svi projektni prijedlozi koji nisu u skladu sa ciljevima i očekivanim rezultatima Smjernica za javni poziv neće biti razmatrani.

## Očekivani rezultati mjere podrške

Kroz provedbu ove mjere podrške očekuju se sljedeći rezultati:

* Najmanje pet sektora je ublažilo negativne posljedice tržišnih poremećaja i klimatskih promjena, osiguralo nastavak proizvodnje, zadržalo likvidnost i pristup tržištu;
* Najmanje 400 kooperanata/individualnih poljoprivrednih proizvođača je stabiliziralo svoje poslovanje i prihode.

# PRAVILA JAVNOG POZIVA

Pravila javnog poziva definišu prihvatljive podnosioce prijava, aktivnosti i troškove te osnovne kriterije i zahtjeve koje podnesene prijave moraju zadovoljiti kako bi bile uzete u obzir za sufinanciranje.

## Kriteriji prihvatljivosti – opći kriteriji

* + 1. **Prihvatljivi podnosioci prijava**

Prihvatljivi podnosioci prijava na ovaj javni poziv su

* preduzeća i/ili
* zadruge

sa uspostavljenom mrežom kooperanata/individualnih poljoprivrednih proizvođača (u daljnjem tekstu kooperanti) koje se bave proizvodnjom i/ili preradom i/ili otkupom i/ili skladištenjem i/ili plasmanom svježih poljoprivrednih i gotovih prehrambenih proizvoda.

Da bi podnosilac prijave bio prihvatljiv mora ispuniti sljedeće uslove:

* mora biti registrovan na području BiH kao pravno lice;
* vlasnik i odgovorno lice podnosioca prijave ne mogu biti korisnici interventne mjere kao kooperanti;
* nema prispjelih, a neizmirenih dugovanja po osnovu direktnih i indirektnih poreza;
* izmirio je obaveze prema svim svojim kooperantima u 2022. godini;
* ima predugovor/ugovore za sezonu 2023./2024. godinu sa kooperantima sa kojim se prijavljuje na ovaj javni poziv;
* nema u vlasničkoj strukturi udio javnog kapitala ili glasačkih prava tog javnog kapitala;
* nije u postupku predstečajne nagodbe ili likvidacije;
* u protekle 3 godine nema neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* vlasnik i/ili odgovorno lice ne obnašaju javnu funkciju;
* nije osuđen za kazneno djelo vezano za svoje poslovanje na temelju pravosnažne presude.

**Napomena: prihvatljivi podnosilac prijave mora se aktivno baviti otkupom ili preradom svježih poljoprivrednih proizvoda i posjedovati mrežu članova ili kooperanta s kojima imaju ugovorenu suradnju. Poljoprivredne apoteke ili veleprodajna preduzeća koja ne vrši otkup svježih poljoprivrednih proizvoda ne mogu se prijaviti na javni poziv.**

* + 1. **Prihvatljivi kooperanti**
* kooperant mora biti poljoprivredno gazdinstvo;
* kooperant mora biti upisan u registar poljoprivrednih gazdinstva ne kasnije od 01.01.2021. godine, te ima aktivan status odnosno ažurirane podatke u registru poljoprivrednih gazdinstva za 2022. i 2023.;
* kooperant ne može biti vlasnik ili odgovorno lice podnosioca prijave u sklopu ovog javnog poziva;
* više članova istog domaćinstva ne mogu istovremeno biti korisnici ove interventne mjere podrške;
* ukoliko je kooperant u sistemu PDV, ne smije imati prispjelih, a neizmirenih obaveza po osnovu PDV-a;
* kooperant mora imati prebivalište na području BiH;
* moraju imati važeći predugovor/ugovor (za sezonu 2023./2024.) o otkupu sa podnosiocem prijave;
* kooperant koji je bio podržan kroz interventnu mjeru *podrška ublažavanju negativnog uticaja tržišnih poremećaja i klimatskih promjena* realizovana 2022./2023. godini od strane projekata EU4AGRI/EU4AGRI-Recovery i EU4BusinessRecovery ne može biti podržan kroz ovu interventnu mjeru;
* u protekle 3 godine nemaju neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* kooperant (nosilac i članovi poljoprivrednog gazdinstva) ne obnaša javnu funkciju;
* kooperant nije osuđen za kazneno djelo vezano za svoje poslovanje na temelju pravosnažne presude.
	+ 1. **Prihvatljiva prijava**

Da bi se prijava smatrala prihvatljivom mora:

* biti podnešena u elektronskom formatu i na način definisan u Smjernicama,
* uključivati dvije vrste aktera i to:
	+ prihvatljivi podnosilac prijave,
	+ minimalno 10 prihvatljivih kooperanata,
* ukupna tražena financijska podrška ne može biti manja od 15.000 KM, odnosno veća od 300.000 KM,
* tražena financijska podrška po kooperantu mora biti u skladu sa tačkom 2.3.2 Visina pojedinačnih iznosa za financiranje i udio sufinanciranja korisnika,
* osoba koja podnosi zahtjev u ime podnosioca prijave mora biti isključivo vlasnik ili odgovorno lice podnosioca prijave,
* prijava se isključivo odnosi na dozvoljene sektore kako je navedeno u poglavlju 2.1.5. Prihvatljivi poljoprivredni sektori,
* aktivnosti iz prijave se moraju realizovati na području BiH,
* interventna mjera podrške se može odnositi maksimalno na dva prihvatljiva sektora[[3]](#footnote-4),
* podrška pojedinačnim kooperantima se može odnositi samo na jedan oblik podrške (opisani u poglavlju 2.4.2)[[4]](#footnote-5),
* predloženi projekat će biti završen najkasnije 3 mjeseca od dana potpisivanja ugovora kao što je navedeno u prijavnom obrascu.

Podnosilac prijave je odgovoran za **pripremu i realizaciju projekta** uključujući i finansijske obaveze.

**Korisnici financijske podrške kroz ovu interventnu mjeru mogu biti samo kooperanti, dok podnosioci prijave ne mogu biti direktni korisnici sredstava financijske podrške. Podnosioci prijave ostvaruju korist na način da se kroz podršku kooperantskoj mreži doprinosi očuvanju lanca snabdijevanja sirovinske baze, odnosno obzirom na dosadašnju praksu gdje integratori na isti ili sličan način podržavaju svoje kooperante ovim javnim pozivom se smanjuje potreba za njihovim ulaganjem u taj vid podrške.**

* + 1. **Neprihvatljivi podnosioci prijava**

Dodatno, kod ocjene podnosioca prijava i kooperanta razmatrat će se prihvatljivost njihovih poslovnih praksi. Projekti neće odobriti podršku podnosiocima prijava koji:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječjeg rada;
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova, te replike oružja koja se prodaju djeci;
* **alkoholnih pića** (osim piva i vina);
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* su uključeni u proizvodnju, prodaju i distribuciju pornografije;
* se bave nezakonitom proizvodnjom ili prodajom ili distribucijom bilo kojeg proizvoda, ili se bavi aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani;
* proizvode ili upotrebljavaju ili trguju nevezanim azbestnim vlaknima ili proizvodima koji sadrže azbest;
* se bave aktivnostima koje su zabranjene domaćim zakonima ili međunarodnim konvencijama koje se odnose na zaštitu resursa biološke raznolikosti ili kulturne baštine;
* su izloženi kontroverzama i/ili drugim radnjama prije ili tokom provođenja Javnog poziva i koje mogu imati negativan uticaj na reputaciju UNDP-a, Projekata, donatora ili institucionalnih partnera, uključenih u provedbu projektnih aktivnosti.
	+ 1. **Prihvatljivi poljoprivredni sektori**

Za podršku ublažavanju negativnih uticaja tržišnih poremećaja i klimatskih promjena u poljoprivredno-prehrambenom sektoru prihvatljivi su svi projekti koji se odnose na sljedeće poljoprivredne proizvodnje:

* Proizvodnja žitarica i uljarica[[5]](#footnote-6);
* Proizvodnja mlijeka (kroz isključivo proizvodnje žitarica i/ili uljarica i/ili krmnog bilja);
* Proizvodnja mesa (kroz isključivo proizvodnje žitarica, uljarica i/ili krmnog bilja);
* Proizvodnja voća, uključujući grožđe i masline (isključivo na otvorenom prostoru).
	+ 1. **Prihvatljiva geografska regija za projekte**

U okviru ovog javnog poziva sve prijave za projekte koji će se izvoditi na teritoriji BiH se smatraju prihvatljivim.

## Zahtjevi za ispunjenje standarda

Provedbom projekata finansiranih kroz ovaj javni poziv, odabrani korisnici moraju uzeti u obzir propisane uslove u entitetima i Brčko Distriktu, a koji se odnose na zaštitu okoliša, javno zdravstvo, dobrobit i zdravlje životinja te zaštitu bilja, a u skladu sa važećim zakonima i podzakonskim aktima.

## Visina bespovratnih sredstava kroz mjeru podrške

* + 1. **Ukupna raspoloživa** **sredstva**

Ukupna raspoloživa sredstva za interventnu mjeru podrške iznose **2 miliona KM**.

**Projekti zadržavaju pravo da ne dodijele sva raspoloživa sredstva u slučaju da kvaliteta projektnih prijedloga ne ispuni očekivanja i definisane kriterije.**

* + 1. **Visina pojedinačnih iznosa za financiranje i udio sufinanciranja korisnika**

Iznos podrške po jednom podnosiocu prijave iznosi od 15.000 KM do maksimalno 300.000 KM.

Iznos podrške po jednom kooperantu može iznositi od 1.500 KM do 8.000 KM.[[6]](#footnote-7)

**Za svaki projekat podnosilac prijave mora osigurati sufinanciranje u ukupnim prihvatljivim troškovima u iznosu od minimalno 25% ukupnog iznosa prihvatljivih troškova. Podnosilac traženo sufinanciranje može osigurati iz vlastitih[[7]](#footnote-8) sredstava ili kroz učešće kooperanata. Maksimalni iznos bespovratnih sredstava kroz mjeru podrške koju obezbjeđuju Projekti iznosi 75% ukupnog iznosa prihvatljivih troškova odnosno minimalno 15.000 KM ili maksimalno 300.000 KM po predloženom projektu.**

Primjer:

*Ukoliko je ukupna vrijednost prihvatljivih troškova 200.000 KM, podnosilac prijave i kooperanti moraju osigurati sufinanciranje u iznosu od 50.000 KM, dok je ostatak vrijednosti financijske podrške u iznosu od 150.000 KM financiran sredstvima Projekata.*

## Pravila za korištenje bespovratnih sredstava

* + 1. **Prihvatljive aktivnosti**

Budžet predloženih investicijskih projekata (uključujući i sufinanciranja) kojeg pripremaju podnosioci prijava može sadržavati **prihvatljive i neprihvatljive aktivnosti**, koje se odnose na predloženi projekat i nisu nastale prije datuma potpisivanja ugovora o dodjeli bespovratnih sredstava kroz Projekte, a u skladu sa ispod navedenom kategorizacijom. Ukoliko podnosilac prijave navede i neprihvatljive aktivnosti, iste moraju biti jasno odvojene od prihvatljivih aktivnosti te propisno deklarisane. Kroz ovaj javni poziv je moguće finansirati **isključivo prihvatljive aktivnosti i za njih vezane prihvatljive troškove**, te se u skladu sa time i obavezno finansijsko učešće odnosi na učešće u prihvatljivim troškovima. Neprihvatljive aktivnosti i troškovi, koji su neophodni za realizaciju investicije, smatraju se dodatnim učešćem podnosioca prijave i ne predstavljaju obavezno sufinanciranje.

**NAPOMENA:** Robe koje su predmet ulaganja moraju biti porijeklom iz zemalja prihvatljivih[[8]](#footnote-9) za EU, osim u slučaju da je vrijednosti robe bez PDV-a ispod praga konkurentskog postupka od 100.000 EUR.

* + 1. **Prihvatljivi troškovi interventne mjere**

U sklopu ovog javnog poziva prihvatljivi su sljedeći oblici podrške:

* nabavka mineralnog đubriva (NPK, KAN i UREA),
* nabavka sistema za navodnjavanje,
* nabavka antifrost sistema.

**Kooperant može biti podržan samo u jednom obliku podrške. Kombinovanje različitih oblika podrški za jednog kooperanta nije prihvatljivo.**

Obim podrške po kooperantu je ograničen veličinom sjetvene/proizvodne površine kao i vrstom proizvodnje.

Jedinice sjetvene/proizvodne površine iznose:

* Proizvodnja žitarica i uljarica 1 ha[[9]](#footnote-10);
* Proizvodnja mlijeka (kroz isključivo proizvodnje žitarica i/ili uljarica i/ili krmnog bilja) 1 ha;
* Proizvodnja mesa (kroz isključivo proizvodnje žitarica, uljarica i/ili krmnog bilja) 1 ha;
* Proizvodnja voća, uključujući grožđe i masline (isključivo na otvorenom prostoru) 0,5 ha.
	+ - 1. *Nabavka mineralnog đubriva*

Svaki kooperant može biti podržan u nabavci mineralnog đubriva (NPK i/ili KAN i/ili UREA) u vrijednosti od 1.500 KM po jedinici sjetvene/proizvodne površine.

Kooperant može biti podržan za maksimalno 5 jedinica sjetvene/proizvodne površine odnosno maksimalno 7.500 KM za nabavku mineralnog đubriva.

Primjeri:

* *Proizvođač krošnjastog voća koji ima prijavljenu proizvodnju od 2 ha može biti podržan sa 6.000 KM za nabavku mineralnih đubriva.*
* *Proizvođač žitarica ili stočne hrane koji ima prijavljenu proizvodnju na 5 ili više ha, može bit podržan sa 7.500 KM za nabavku mineralnih đubriva.*
	+ - 1. *Nabavka sistema za navodnjavanje*

Kooperant može biti podržan u nabavci sistema za navodnjavanje za svoju proizvodnju iz prihvatljivih sektora. Prihvatljive su sve tehničke izvedbe koje čine funkcionalan sistem za navodnjavanje.

Kooperant može biti podržan za maksimalno 5 jedinica sjetvene/proizvodne površine.

Visina podrške za nabavku sistema za navodnjavanje iznosi 1.600 KM po jedinici sjetvene/sadne površine. Maksimalni iznos za ovaj oblik podrške iznosi 8.000 KM.

Primjeri:

*Proizvođač krošnjastog voća sa prijavljenom površinom od 2,5 ha ili više može biti podržan za nabavku sistema za navodnjavanje u vrijednosti do 8.000 KM.*

* + - 1. *Nabavka antifrost sistema*

Ovu mjeru podrške mogu koristi samo proizvođači voća. Kooperant može biti podržan za maksimalno 5 jedinica sjetvene/proizvodne površine.

Visina podrške za anifrost sisteme iznosi 1.600 KM po jedinici sjetvene/sadne površine. Maksimalni iznos za ovaj oblik podrške je 8.000 KM.

Primjer:

* *Proizvođač voća koji ima prijavljenu površinu od 1.5 ha može biti podržan za nabavku antifrost sistema u vrijednosti do 4.800 KM.*
	+ 1. **Neprihvatljive investicije i troškovi**

Neprihvatljive investicije i troškovi koji se ne mogu finansirati kroz ovaj javni poziv od strane Projekata su:

* Nabavka opreme, mašina, alata, komunikacijskih uređaja, hardvera i softvera te ostalih roba (djelomična ili potpuna) izvršena na osnovu donacija i poklona ili podrške u okviru međunarodnih projekata, donacija, odnosno iz bespovratnih sredstava bilo kojeg nivoa vlasti u BiH;
* Nabavka korištene opreme i poljoprivredne mehanizacije, građevinskog materijala;
* Popravka postojeće opreme;
* Kupovina poljoprivrednog i građevinskog zemljišta i već postojećih zgrada i objekata;
* Kupovina, obnova, rekonstrukcija, modernizacija objekata za najam ili prodaju;
* IT, komunikacijska i ostala oprema koje nije povezano sa svrhom projekta;
* Adaptacija objekata za osobnu upotrebu;
* Međunarodna putovanja;
* Nabavka sjemena, sadnog materijala, sirovina i poluproizvoda koji nisu navedeni kao prihvatljivi;
* Nabavka vozila svih kategorije (npr. kamioni, viljuškar, dostavna vozila, putnička vozila, itd.);
* Amortizacija dugotrajne imovine;
* Porezi uključujući PDV, carinske, uvozne dažbine i ostale naknade državi te usluge špedicije;
* Bankarski troškovi, troškovi garancija i slični troškovi;
* Troškovi konverzije, troškovi kursnih razlika i naknada;
* Troškovi plata i naknada za zaposlene ili troškovi vlastitog rada;
* Kazne, finansijski penali i sudski troškovi;
* Troškovi redovnog održavanja, amortizacije ili zakupa;
* Troškovi iznajmljivanja zemljišta, opreme, mašina ili prostora;
* Plaćanje u naturi i kompenzacija koja nije provedena preko poslovnog računa;
* Nabavka izvršena putem lizinga;
* Građevinski radovi;
* Ostale investicije i troškovi nespomenuti kao prihvatljivi.

**Napomena: Neprihvatljive investicije i troškovi se neće uzimati u obzir za finansiranje kroz ovaj javni poziv. Neprihvatljive investicije i troškovi se mogu navesti u budžetu kao posebno označena kategorija. Ukoliko su neprihvatljivi troškovi dio investicije i neophodni za njenu realizaciju podnosilac je obavezan dokazati i izvore za finansiranje istih.**

* + 1. **Sadržaj ponude**

Podnosilac prijave uz prijavu prilaže i najmanje jednu ponudu za svaku stavku koja je predmet investicionog ulaganja. Ponuda treba minimalno da sadrži:

* naziv, sjedište i matični broj dobavljača;
* naziv, sjedište i matični broj podnosioca zahtjeva, ako podnosilac zahtjeva vrši nabavku sredstava za kooperante, odnosno ime, prezime, prebivalište i matični broj kooperanta, ukoliko kooperant vrši nabavku sredstava;
* tehničko - tehnološke karakteristike za robu, radove i usluge koji čine predmet investicije, pri čemu svaka stavka u ponudi mora da sadrži: jedinicu mjere, količinu, jediničnu cijenu i ukupnu cijenu stavke, kao i ukupnu cijenu ponude uključujući posebno iskazanu neto cijenu i iznos PDV-a izražen u KM, odnosno u EUR za strane dobavljače, kao i da sadrži podatke o osnovnom modelu i dodatnoj opremi ukoliko postoji;
* rok važenja ponude;
* broj, datum i mjesto izdavanja ponude;
* ovjeru dobavljača;
* rok isporuke robe ili radova;
* izjavu dobavljača pod punom materijalnom i krivičnom odgovornošću o tačnosti ponude.

**Dobavljač ne može biti povezano lice ili društvo sa podnosiocem prijave ili nekim od kooperanata koji je uključen u prijavu.**

* + 1. **Lista prihvatljivih zemalja porijekla kupljene robe**

Roba koja je predmet investicije mora biti porijeklom iz zemalja prihvatljivih za EU[[10]](#footnote-11), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

* + 1. **Rokovi završetka predloženog projekta**

Sve aktivnosti, uključujući nabavku opreme i ugradnju opreme moraju biti završene u roku od 3 mjeseci od datuma potpisivanja ugovora. Sve planirane investicije čiji predviđeni rok završetka prelazi ovaj rok će se smatrati neprihvatljivim i biti će odbijene.

# NAČIN PODNOŠENJA PRIJAVA I NJIHOVO OCJENJIVANJE

Prijave za podrškutrebaju biti dostavljene u formi koju propisuje ovaj poziv, uključujući sve tražene priloge i dokumentaciju. Prijave se podnose na jednom od službenih jezika BiH. Rukom pisane i nepotpune prijave se neće uzeti u razmatranje.

## Potrebna dokumentacija

Opća dokumentacija koju treba da dostavi podnosioc prijave u skladu sa vrstom i namjenom investicije:

* Prijavni obrazac (Prilog 1 i Prilog 1-1);
* Budžet projekta (Prilog 2);
* Pismo namjere o strukturi financiranja i iznosu sufinanciranja.– Potpisana verzija u PDF formatu, dokument potpisuju podnosilac prijave i uključeni kooperanti (Prilog 3 i Prilog 3-1);
* Lista za provjeru dostavljene dokumentacije (Prilog 4)*;*
* Izjava o poslovanju u skladu sa UN globalnim principima (Prilog 5).Potpisani dokument dostavlja podnosilac za sebe i svaki kooperant za sebe;
* Izjava o povezanim licima (Prilog 6). Potpisani dokument dostavlja podnosilac za sebe i svaki kooperant za sebe;
* Lična karta vlasnika/ce odnosno odgovornog lica podnosioca prijave;
* Lična karta kooperanta;
* CIPS potvrda za kooperanta ne starija od 6 mjeseci od objave ovog javnog poziva;
* Kućna lista za kooperanta ovjerena od jedinice lokalne samouprave ne starija od 1 mjeseca od objave ovog javnog poziva;
* Ljekarsko uvjerenje ili drugi zvanični dokument koji dokazuje da je kooperant osoba sa invaliditetom ukoliko je relevantno odnosno ukoliko je u prijavi navedeno;
* Potpisana izjava podnosioca prijave da je izmirio sve obaveze iz 2022. godine prema kooperantima koji su uključeni u prijavu;
* Dokaz o izmirenim obavezama prema kooperantima (analitičke kartice ovjerene od strane ovlaštenog računovođe) podnosilac je obavezan staviti na uvid tokom verifikacijske posjete*;*
* Prvo i zadnje rješenje o registraciji podnosioca prijave;
* Poreska uvjerenja o izmirenim poreskim obavezama od podnosioca prijave (direktni i indirektni porezi) ne starija od 2 mjeseca od datuma objave javnog poziva ili dokaz da je podnesen zahtjev o izdavanju uvjerenja koji nije stariji od datuma objave ovog Javnog poziva (kopija dopisa nadležnoj instituciji i kopija uplate poreske takse) – *Napomena: Ukoliko je podnosilac dostavio dokaz da je podnesen zahtjev za izdavanje uvjerenja obavezan je isto dostaviti na zahtjev komisije za ocjenjivanje u roku koji bude propisan*. *U slučaju nepoštovanja roka dostave traženog dokumenta prijava će biti odbijena kao nekompletna;*
* Poresko uvjerenje o izmirenim poreskim obavezama od kooperanta koji je u sistemu PDV-a (indirektni porezi) ne starija od 2 mjeseca od datuma objave javnog poziva ili dokaz da je podnesen zahtjev o izdavanju uvjerenja koji nije stariji od datuma objave ovog Javnog poziva (kopija dopisa nadležnoj instituciji i kopija uplate poreske takse) – *Napomena: Ukoliko je kooperant dostavio dokaz da je podnesen zahtjev za izdavanje uvjerenja obavezan je isto dostaviti na zahtjev komisije za ocjenjivanje u roku koji bude propisan. U slučaju nepoštovanja roka dostave traženog dokumenta prijava za predmetnog kooperanta će biti odbijena kao nekompletna;*
* Najmanje jedna ponuda za svaku stavku predmetne investicije. Ponuda mora da sadrži sve elemente naznačene u Poglavlju 2.4.4.;
* Potpisana izjava da vlasnik i odgovorno lice podnosioca prijave ne obnaša/ju javnu funkciju;
* Potpisana izjava da kooperant (nosilac i članovi poljoprivrednog gazdinstva) ne obnaša/ju javnu funkciju;
* Potvrda o upisu u registar poljoprivrednih gazdinstava i detaljan prikaz o biljnoj proizvodnji za 2022. i 2023. godinu za svakog kooperanta uključenog u projektni prijedlog;
* Izjava da podnosioc prijave nije u stečaju ili procesu likvidacije;
* Izjava da vlasnik/odgovorno lice podnosioca prijave da nije osuđivan za krivična djela vezana za obavljanje poslovne djelatnosti po pravosnažnoj presudi.

**Napomena:**

Kooperant je obavezan popuniti i pribaviti dokumentaciju koja se odnosi na njega i istu dostaviti podnosiocu kako bi na osnovu prikupljenih podataka podnosilac prijave pripremio i podnio prijavu.

## Način dostave prijave

Prijava se dostavlja u elektronskom formatu putem online platforme <https://javnipoziv.undp.ba/> od 15.01.2023. godine.

## Krajnji rok za podnošenje prijave

Krajnji rok za podnošenje prijava je **28. februar 2023. godine do 15:00 sati**. Prijave podnesene nakon isteka roka se neće uzeti u razmatranje.

## Dodatne informacije

Dodatna pitanja u vezi ovog poziva se mogu dostaviti putem formulara za pitanja na web stranici projekta <https://eu4agri.ba/postavi-pitanje> u periodu **od 15.01.2023. do 20.02.2023. godine**. Na sva pitanja koja stignu prije ili poslije navedenog roka se neće odgovarati. Prije postavljanja pitanja zainteresovani podnosioci prijava trebaju pažljivo pročitate dokument Smjernice za podnosioce prijava i postojeća pitanja i odgovore vezane za ovaj javni poziv. Projekti neće odgovarati na već odgovorena pitanja.

Pored toga, Projekti zadržavaju pravo da ne ponude odgovor na generalna, nepotpuna i/ili neprecizna pitanja (npr. ukoliko se odgovor na pitanje nalazi u dokumentu Smjernice za podnosioce prijava ili su pitanja već adresirana u sekciji Pitanja i odgovori, i slično), te na pitanja koja se odnose na tehničku pomoć i/ili savjetovanje vezano za pripremu projektnog prijedloga ili prijave.

Svi odgovori na pitanja koji mogu biti relevantni i za ostale podnosioce prijava, redovno će se objavljivati na web stranici UNDP-a: [www.ba.undp.org](http://www.ba.undp.org/) i na stranici projekta [www.eu](http://www.eu)4agri.ba.

## Informisanje potencijalnih podnosioca prijava o javnom pozivu

Neposredno nakon objave javnog poziva Projekti će organizovati informativnu/e sesiju/e tokom kojih će se prezentirati najvažniji aspekti javnog poziva. Ukoliko ne bude moguće održati sesiju uz fizičko prisustvo, Projekti će istu održati putem nekih od online kanala (Facebook, Microsoft Teams, Zoom ili slično). Konačna informacija o održavanju informativne sesije će biti objavljena na web stranici projekta EU4AGRI [www.eu4agri.ba](http://www.eu4agri.ba), UNDP web stranici [www.ba.undp.org](http://www.ba.undp.org) kao i putem medija.

# BODOVANJE I ODABIR KORISNIKA BESPOVRATNIH SREDSTAVA

Podnesene prijave će provjeravati i ocjenjivati Komisija sastavljena od imenovanih predstavnika UNDP-a. Predstavnici relevantnih institucija (članovi Sektorske radne grupe za poljoprivredu i ruralni razvoj u okviru Projekata EU4AGRI, EU4AGRI-Recovery i EU4BusinessRecovery) će također učestvovati u čitavom procesu ocjenjivanja pristiglih prijava.

Sve dostavljene prijave će se ocjenjivati u tri koraka, u skladu sa ispod propisanim kriterijima:

* Prvi korak je eliminatoran i predstavlja provjeru administrativne usklađenosti i ispunjenosti općih kriterija.
* Drugi korak podrazumijeva bodovanje podnesenog prijedloga na osnovu kvalitativnih kriterija definisanih u nastavku.
* Treći korak predstavlja terensku posjetu podnosiocima prijava koji su prošli prethodna dva koraka.

## Korak 1: Otvaranje pristiglih prijava, provjera administrativne usklađenosti i ispunjenosti općih i posebnih kriterija

U sklopu prvog koraka, po prijemu i otvaranju prijava, provjerava se njihova usklađenost s administrativnim te općim kriterijima (poglavlje 2.7.1.).

Ukoliko podnesena prijava ne zadovoljava navedene zahtjeve, **prijava neće biti dalje razmatrana.**

## Korak 2: Bodovanje prijava

Prijave koje su zadovoljile administrativnu provjeru, ispunile opće kriterije prihvatljivosti podnosioca prijava ocjenjuju se na osnovu kriterija navedenih u nastavku.

|  |  |  |
| --- | --- | --- |
| **Kriteriji** | **Bodovi** | **Maksimalan broj bodova** |
| Struktura kooperanata po osnovu spola* 80% i više kooperanata koji su uključeni u prijavu su žene
* više od 60, a manje od 80% kooperanata koji su uključeni u prijavu su žene
* 40-60% kooperanata koji su uključeni u prijavu su žene
 | 201510 | 20 |
| Struktura kooperanata po osnovu radne sposobnosti (osobe sa invaliditetom)* 80% i više kooperanata koji su uključeni u prijavu su osobe sa invaliditetom
* više od 60, a manje od 80% kooperanata koji su uključeni u prijavu su osobe sa invaliditetom
* 40-60% kooperanata koji su uključeni u prijavu su osobe sa invaliditetom
 | 201510 | 20 |
| Struktura kooperanata po osnovu starosti * kod 80% i više kooperanata koji su uključeni u prijavu vlasnik i/ili odgovorno lice je mlada osoba[[11]](#footnote-12)
* kod više od 60, a manje od 80% kooperanata koji su uključeni u prijavu vlasnik i/ili odgovorno lice je mlada osoba
* kod 40-60% kooperanata koji su uključeni u prijavu vlasnik i/ili odgovorno lice je mlada osoba
 | 201510 | 20 |
| * 80% i više kooperanata koji učestvuju u projektu imaju sjedišta/prebivališta u JLS čije sjedište je iznad 600 metara nadmorske visine
* Više od 60%, a manje od 80% kooperanata koji učestvuju u projektu imaju sjedišta/prebivališta u JLS čije sjedište je iznad 600 metara nadmorske visine
* više od 35%, a manje ili jednako 60% kooperanata koji učestvuju u projektu imaju sjedišta/prebivališta u JLS čije sjedište je iznad 600 metara nadmorske visine
 | 302010 | 30 |
| * 50% i više kooperanata koji su uključeni u projekat imaju sjedište/prebivalište /gazdinstva na teritoriji jedinica lokalne samouprave (JLS)[[12]](#footnote-13) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH.
* Više od 30%, a manje od 50% kooperanata koji su uključeni u projekat imaju sjedište/prebivalište /gazdinstva na teritoriji jedinica lokalne samouprave (JLS) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH
 | 2010 | 20 |
| Broj prihvatljivih kooperanata uključenih u prijavu* U prijavu je uključeno za 60% i više kooperanata nego što je obavezan broj kooperanata
* U prijavu je uključen više od 30%, a manje ili jednako 60% više kooperanata nego što je obavezan broj kooperanata
* U prijavu je uključen 10% - 30% više prihvatljivih kooperanata nego što je obavezan broj kooperanata
 | 302010 | 30 |
| Većinski sektor iz koga dolazi prijava* Proizvodnja žitarica i uljarica[[13]](#footnote-14);
* Proizvodnja voća, uključujući grožđe i masline.

Napomena: pod većinskim sektorom se podrazumijeva sektor na koji se odnosi većinski dio tražene finansijske podrške. | 3020 | 30 |
| Ublažavanje negativnih posljedica klimatskih promjena (nabavka sistema za navodnjavanje i antifrost sistema)* 60% i više ukupnih prihvatljivih troškova koji se odnose na ublažavanje negativnih posljedica klimatskih promjena
* više od 45% a manje od 60% ukupnih prihvatljivih troškova koji se odnose na ublažavanje negativnih posljedica klimatskih promjena
* 25-45% ukupnih prihvatljivih troškova koji se odnose na ublažavanje negativnih posljedica klimatskih promjena
 | 30 20 10  | 30 |
| **Ukupni maksimalni broj bodova** | **200** |

Na osnovu osvojenog broja bodova se pravi rang lista. Broj prijava koje će biti preporučene za naredni korak ovisi o raspoloživim sredstvima.

## Korak 3: Posjeta na terenu

Komisija sačinjena od predstavnika UNDP-a i partnerskih institucija će vršiti posjetu na terenu podnosiocima prijava koji su uspješno prošli provjeru ispunjenosti općih kriterija prihvatljivosti i koji su za daljnju ocjenu preporučeni u koraku 2. Cilj kontrole na terenu je provjera da li su informacije naznačene u dostavljenoj prijavi i pratećoj dokumentaciji u skladu sa stvarnim stanjem na terenu. Nakon završene terenske provjere Komisija će donijeti odluku o odabiru prijava.

**NAPOMENA: SVAKO VJEŠTAČKO STVARANJE USLOVA ZA DOBIVANJE PREDNOSTI ZA PODNESENU PRIJAVU SMATRA SE GRUBIM KRŠENJEM PRAVILA OVOG JAVNOG POZIVA. TAKVE PRIJAVE ĆE BITI AUTOMATSKI ISKLJUČENE IZ DALJNJEG RAZMATRANJA.**

**5. OBAVIJEST O REZULTATIMA POZIVA**

Komisija za odabir će nakon ocjenjivanja pristiglih prijava napraviti preliminarnu listu odabranih projekata koja će biti objavljena na web stranicama [www.ba.undp.org](http://www.ba.undp.org/) i [www.eu4agri.ba](http://www.eu4agri.ba/).

Na rezultate preliminarne liste podnosioci prijava mogu uložiti prigovor, uz odgovarajući dokaz, u roku od 7 dana od dana objave preliminarne liste. Prigovori se dostavlja isključivo putem online sistema. Prigovori koji se dostave na bilo koji drugi način (poštom u zatvorenoj koverti, emailom i sl.) neće se uzeti u obzir.

Komisija za odabir će obavijestiti podnosioca prigovora o donesenoj odluci po prigovoru pismenim putem i utvrditi konačnu listu odabranih korisnika po isteku žalbenog roka. Konačna lista odabranih korisnika će također biti objavljena na web stranicama [www.eu4agri.ba](http://www.eu4agri.ba/) i [www.ba.undp.org](http://www.ba.undp.org). Na konačnu listu odabranih korisnika neće biti moguće uložiti prigovor.

Predviđeni indikativni vremenski okvir za provedbu procesa odabira je sljedeći:

|  |  |
| --- | --- |
| **AKTIVNOST** | **DATUM** |
| Objava poziva  | 28.12.2022. |
| Krajnji rok za dodatne upite i pojašnjenja | 20.02.2023. |
| Rok za podnošenje prijedloga | 28.02.2023. |
| Obavijest o preliminarnim rezultatima poziva | 10.06.2023. |
| Rok za prigovore | 17.06.2023. |
| Obavijest o konačnim rezultatima poziva | 30.06.2023. |
| Potpisivanje ugovora sa odabranim korisnicima | juli 2023. |

**6. ODLUKA O DODJELI SREDSTAVA I POTPISIVANJE UGOVORA**

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze te rokovi realizacije samog projekta. Korisnici su obavezni da dostavljaju izvještaje Projektima na godišnjem nivou do kraja 2023. godine, kako bi se omogućilo praćenje (monitoring) razvojnih efekata u sektoru poljoprivrede. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

**7. NAČIN ISPLATE SREDSTAVA**

Nakon odobrenja projekata, budući korisnici će imati mogućnost da izaberu između dva načina isplate odobrenih sredstava i to:

1. Avansna isplata (Podnosilac dobije **avansnu uplatu odobrenih sredstava** podrške za realizaciju predmetne investicije. U ovom slučaju će se koristiti instrument **bankovne garancije** za osiguranje odobrenih sredstava.) i
2. Refundiranje troškova (Podnosilac **finansira cjelokupnu investiciju** sopstvenim ili kreditnim sredstvima, a po završetku investicije i ispunjenja svih ugovornih obaveza Projekti vrše isplatu odobrenih sredstava).

Ukoliko odabrani korisnici odaberu način avansne isplate **morat će dostaviti bankovnu garanciju** na ukupan traženi iznos finansiranja od strane Projekata kroz mjeru podrške. Bankovna garancija se treba izdati na period trajanja Ugovora i dodatnih 2 mjeseca, a treba uključiti traženi iznos finansiranja od strane Projekata i iznos PDV-a (na iznos odobrene finansijske podrške). Na primjer, ukoliko je iznos tražene financijske podrške 100.000 KM, iznos bankovne garancije će iznositi 117.000 KM (uključen PDV).

Ukoliko odabrani korisnici odaberu način isplate sredstava putem refundiranja troškova, Projekti će odobrene i ugovorene iznose podrške isplatiti nakon završetka provođenja svih projektnih aktivnosti i dostavljanja dokaza o ispunjenju svih ugovornih obaveza koje su sastavni dio ugovora o finansiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekti će dostaviti primjer teksta bankovne garancije svim korisnicima koji budu odabrani za podršku.

U slučaju da korisnik po implementaciji projekta **ne ostvari planiranu razinu pokazatelja** navedenih u podnesenoj prijavi i Ugovoru o podršci, Projekti imaju pravo **zatražiti od korisnika da izvrši povrat ukupnih (ili dijela) uplaćenih novčanih sredstava**. **Projekti mogu donijeti i posebnu odluku o izmjeni ugovornih obaveza u slučaju vanredne situacije koje utječu na poslovanje, a van kontrole su korisnika (epidemiološke mjere, prirodne nepogode i sl.).**

**8. PODRŠKA U TOKU REALIZACIJE INVESTICIJA**

U skladu sa dostupnim projektnim resursima, Projekti će pružiti tehničku pomoć odabranim korisnicima sredstava finansijske podrške.

**9. IZVJEŠTAVANJE I PRAVDANJE TROŠKOVA**

**Izvještavanje**

Podnosilac prijave je obavezan izvještavati o realizaciji investicije u skladu sa instrukcijama koje će biti sastavni dio ugovora o financijskoj podršci.

**Pravdanje troškova**

Pravdanje troškova će se vršiti putem finansijskog izvještaja i odgovarajuće dokumentacije, čiji datumi izdavanja mogu biti samo poslije datuma potpisivanja Ugovora.

Sve uplate vezane za investiciju i ugovor sa UNDP BiH se MORAJU vršiti isključivo putem bankovnog računa (100%) i moraju imati dokaz o plaćanju. Gotovinska plaćanja, kompenzacije i ostali vidovi plaćanja se neće prihvaćati. Finansijski izvještaj mora pratiti **originalna** dokumentacija za pravdanje troškova (fakture, predračuni/ponude, otpremnice, carinske deklaracije, bankovni izvodi, nalozi za plaćanje i slično)**.**

Detaljne informacije o načinu i dinamici izvještavanja i pravdanja troškova korisnici će dobiti nakon potpisivanja ugovora o finansijskoj podršci.

Projekti će odabranim korisnicima osigurati odgovarajuće obrasce i upute za izvještavanje i pravdanje troškova.

**10. KONTROLA REALIZACIJE INVESTICIJE I PRAĆENJE**

Komisija sačinjena od predstavnika Projekata i institucionalnih partnera će provoditi detaljno praćenje provedbe odobrenih investicija. Podnosilac prijave se svojim potpisom na prijavi za ovaj javni poziv obavezuje da će omogućiti neometan i cjelovit pristup dokumentaciji, poslovnom prostoru i ostalim relevantnim objektima, zasadima, njivama i opremi, kod kooperanata koji su sastavni dio prijave, kako bi se mogao utvrditi stvarni stepen provedbe projekta. Svrha takvih posjeta s jedne strane je provjera realizacije projekta, dok Projektima posjete služe za prikupljanje informacija i podataka o učinku realizovane podrške na poslovanje kooperanata.

**11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKATA**

Podnosilac prijave s kojim se potpiše Ugovor u okviru ovog javnog poziva će biti propisno označen (poslovna jedinica) informativnom pločom koja jasno naznačava da je poslovanje tog korisnika sufinansirano sredstvima EU kroz Projekte. Informativna ploča treba biti izrađena od trajnog materijala (npr. plastike, metala itd.) i treba nositi natpis „Finansirano sredstvima EU kroz projekt EU4AGRI/EU4AGRI-Recovery/EU4BusinessRecovery“. Ovakva informativna ploča mora biti postavljena na najvidljivijem mjestu na zidu poslovnih prostorija/objekata u kojima je smješteno sjedište korisnika mjere podrške ili na glavnom ulazu u ured(e).

Osim ovakve opće informativne ploče koja se odnosi na rad podnosioca, u slučaju sufinansiranja određene opreme, potrebno ju je označiti odgovarajućim označavajućim naljepnicama s tekstom „Sufinansirano sredstvima EU kroz projekt EU4AGRI/EU4AGRI-Recovery/EU4BusinessRecovery“. Dimenzije naljepnica će ovisiti o dimenzijama opreme na koju se stavljaju.

Ove označavajuće naljepnice i informativne ploče moraju biti vidljivo istaknute na opremi kroz period trajanja projekta. Troškove izrade informativne ploče kao i naljepnica će snositi UNDP dok je odgovornost korisnika sredstava da obezbijedi njihovo postavljanje.

**12. IZMJENE I/ILI ISPRAVKE JAVNOG POZIVA**

Javni poziv je moguće izmijeniti ili ispraviti najkasnije do 15.02.2023. godine. Izmjena i/ili ispravak Javnog poziva objavljuje se na web stranicama na kojima je objavljen Javni poziv.

**PRILOZI**

**Prilog 1. Obrazac za prijavu na javni poziv – podnosilac prijave**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 1-1. Obrazac za prijavu na javni poziv – kooperant**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 2. Budžet projekta**

**Prilog 3. Pismo namjere za sufinanciranje projekta i struktura podrske**

Ovi dokumenti su dostupni kao poseban Word dokument i mogu se pronaći u sekciji Prilozi.

**Prilog 4. Lista za provjeru dostavljene dokumentacije**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 5. Izjava o poslovanju u skladu sa UN global compact**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 6. Izjava o povezanim licima** Ovaj dokument je dostupan kao poseban Word dokument i može se pronaći u sekciji Prilozi.

1. Sistem za navodnjavanje podrazumijeva različite oblike navodnjavanja od izvora vode (akumulacija, rijeka, jezero, bunar i sl.) do usjeva zavisno od vrste proizvodnje osim izgradnje akumulacija (uključujući i kopanje bunara). Sistem za navodnjavanje može uključivati: opremu za pumpanje i filtriranje vode i cjevovode za razvođenje vode od izvora do usjeva, uključujući kapaljke i druga tehnička rješenja za ispuštanje vode iz sistema. [↑](#footnote-ref-2)
2. Antifrost sistem [↑](#footnote-ref-3)
3. Napomena: kooperant se može prijaviti maksimalno u dva prihvatljiva sektora npr. proizvodnja povrća i proizvodnja žitarica. [↑](#footnote-ref-4)
4. Primjer: podrška jednom kooperantu može uključivati samo nabavku mineralnog đubriva ili samo nabavku sistema za navodnjavanje ili samo nabavku sistema za zasjenjivanje. [↑](#footnote-ref-5)
5. Uključuje i poljoprivredne proizvođače koji su u registar poljoprivrednih gazdinstava upisani kao proizvođači povrća koji za potrebe plodoreda proizvode ozime žitarice. [↑](#footnote-ref-6)
6. Iznos podrške ovisi o obliku podrške, kao i o obimu proizvodnje. Ukoliko se traži podrška za nabavku mineralnog đubriva tada je minimalan iznos podrške 1.500 KM, a maksimalan 7.500 KM. Ukoliko se traži podrška za nabavku sistema za navodnjavanje minimalan iznos podrške je 1.600 KM, a maksimalan 8.000 KM. Ukoliko se traži podrška za nabavku i postavljanje antifrost sistema, minimalan iznos je 1.600 KM, a maksimalan 8.000 KM. [↑](#footnote-ref-7)
7. Vlastita sredstva ne uključuju donacije/bespovratna sredstva treće strane. [↑](#footnote-ref-8)
8. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, bivša Jugoslovenska Republika Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-9)
9. Uključuje i poljoprivredne proizvođače koji su u registar poljoprivrednih gazdinstava upisani kao proizvođači povrća koji za potrebe plodoreda proizvode ozime žitarice. [↑](#footnote-ref-10)
10. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, bivša Jugoslovenska Republika Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-11)
11. Osoba mlađa od 40 godina na dan objave ovog javnog poziva [↑](#footnote-ref-12)
12. Prema izvještaju o Socio-ekonomskim pokazateljima po općinama u FBiH za 2021. godinu, u V grupu (izrazito nerazvijene općine) spadaju: Vareš, Ključ, Domaljevac-Šamac, Bužim, Ravno, Glamoč, Drvar, Teočak, Čelić, Pale, Sapna, Bosansko Grahovo, Dobretići. U grupu IV (nerazvijene općine) spadaju: Fojnica, Grad Stolac, Grad Zavidovići, Gornji Vakuf-Uskoplje, Kalesija, Olovo, Tomislavgrad, Grad Bosanska Krupa, Kladanj, Odžak, Velika Kladuša, Grad Cazin, Bosanski Petrovac, Sanski Most, Prozor, Grad Livno i Foča. Izvještaj dostupan na sljedećem [linku](https://fzzpr.gov.ba/files/Socioekonomski%20pokazatelji%20po%20op%C4%87inama/Socioekonomski%20pokazatelji%202021_22_06_FINAL.pdf). Prema odluci Vlade RS, nerazvijene JLS u RS-u za 2021. godinu su: Bratunac, Višegrad, Vlasenica, Donji Žabar, Kostajnica, Ljubinje, Nevesinje, Novi Grad, Petrovac, Petrovo, Ribnik, Rogatica, Han Pijesak, Šamac i Šipovo. Izrazito nerazvijene jedinice lokalne samouprave su: Berkovići, Vukosavlje, Istočni Drvar, Istočni Mostar, Istočni Stari Grad, Jezero, Kalinovik, Kneževo, Krupa na Uni, Kupres, Lopare, Novo Goražde, Osmaci, Oštra Luka, Pelagićevo, Rudo, Srebrenica, Trnovo, Čajniče i Šekovići. Odluka je dostupna na sljedećem [linku](https://www.vladars.net/sr-SP-Cyrl/Vlada/Ministarstva/muls/Documents/Odluka%20o%20stepenu%20razvijenosti%20JLS%20za%202021.%20godinu.pdf). [↑](#footnote-ref-13)
13. Uključuje i poljoprivredne proizvođače koji su u registar poljoprivrednih gazdinstava upisani kao proizvođači povrća koji za potrebe plodoreda proizvode ozime žitarice. [↑](#footnote-ref-14)